BRIŠKULA I TREŠETA

Je talijanska kartaška igra točnije dvije igre koje su se odomaćile na području Istre i Dalmacije kao autohtone igre. Igre se spominju zajedno jer se gotovo uvijek igraju jedna iza druge naizmjence dakle nekoliko puta briškula pa nekoliko puta trešeta itd. Obzirom da je igra talijanska a da se dugo igra na hrvatskom jezičnom području terminologija koja se koristi u igri je mješavina oba jezika sa velikim utjecajem lokalnog slenga, pa će se takva terminologija koristit i u ovom tekstu, sa dužnim poštovanjem prema onim nazivima koji ovdje neće biti spomenuti.

Karte
	Mac (špil, komplet karata) se sastoji od četrdeset karata u četiri zog-a (igra, boja), koji se nazivaju Coppe (kope, pehar) Spade (špade, mačevi) Bastoni (baštoni, batina) i Danari (dinari, novci). Svaka boja se ima deset karata koje idu redom od jedan do sedam i od jedanaest do trinaest a zovu se 1. As (aš) 2. Duve (duja, dvojka, dvica) 3. Tre (trica, trojka) 4. ….  11. Fant (fanat, dečko) 12. Caval (kaval, konj), Re (re, kralj) pa se za označavanje karte koristi boja i oznaka (na pr. aš od dinari, duja od kop, fanat od baštoni, kaval od špod i td.) jačina karte i punti (bodovi) različiti su i ovisni o igri.

BRIŠKULA
	Standardna briškula je set u pravilu od četiri, nekad pet ili čak šest senji (senj  je oznaka za jednu odigranu briškulu tj. za jedno dijeljenje karata), takav set je jadna partida (utakmica) nakon čega se mijenja igra ili započinje nova. 
Igra se sa četiri igrača (ostale varijacije ostavimo za kasnije) dva protiv dva, tako da svaki par sjedi na dvije suprotne strane stola. Briškula se igra u smjeru suprotnom od kazaljke na satu (iako ima i obrnuto), tim redoslijedom se dijele karte i odigravaju, smjenjuju oni koji dijele karte i oni koji dižu. Radi objašnjavanja igre a kasnije i primjera numerirat ćemo igrače od 1 – 4 s time da je prvi onaj koji prvi odigrao ostali slijede redom u smjeru dijeljenja.

Pravila igre
Dijeljenje karata
	Prije početka svake igre (dijeljenja) karte se promiješaju, karte miješa i dijeli za svaku igru slijedeći igrač. Karte počinje miješat jedan od igrača kako se ekipe dogovore obično ekipe vuku kartu  ("otkrivaju" ) iz promiješanog špila pa veća karta daje pravo na početno miješanje. 
Igrač koji miješa je četvrti igrač u prvoj baži. Karte se miješaju bez gledanja  i namještanja, a nakon miješanja  treći igrač diže (sječe promiješani špil karata tako da gornji dio stavlja dolje i obrnuto) čime se eliminira i eventualna mogućnost da je onaj koji je miješao ili neki drugi igrač vidio donju kartu. Karte se dižu samo jedanput.
Miješanje karata je najčešće mjesto gdje se krše pravila sportskog ponašanja, počevši od blagog kao što je namještanje karata, pa do najgrublje varanja koje ne bi trebala biti tema ovog teksta. Legalno namještanje karata se izvodi u svrhu da se na osnovu izvučene karte i rasporeda kojeg smo upamtili dođe do željene karte (npr. jaka briškula) koju znamo na kojem je mjestu. Dozvoljen način je kod skupljanja karata, jer to može pratit i protivnička, a manje sportski način je kod namještanje kod brojanja vlastitih punti dakle u namješta se za slijedeću igru bilo da je u pitanju osobni red za dijeljenje ili dijeli netko drugi. 
Da bi se smanjila šteta od ovakvog ponašanja igrač koji diže mora nastojat osujetit, ili pak ekipa mira pamtit raspored kao i onaj koji miješa (ako se karte namještaju skupljanjem). Svoje karte uvijek sam skupit sa stole, a ako miješate imajte na umu da vam je protivnik mogao složit karte pa ih dobro promiješajte.   
Dijeli se po tri karte svakom igraču počevši od prvog, a na kraju se stavlja karta za poda i na nju mac. Karta koja je poda (ispod) okrenuta je licem prema gore a boja karte određuje da je to glavna boja – briškula. 
	Igru počinje prvi igrač, odigra kartu, a slijede ga ostali u smjeru dijeljenja dok se ne zatvori krug, a te (četiri) karte čine bažu (štih) koju skuplja ona ekipa čija karta je pobijedila u toj baži. 
Glavna karta u baži je prva karta ili ona koja ju je nadjačala u istoj boji ili pak najjača briškula. Nakon svake baže (skupljanja karata) se peškiva (peškuje) nova karta koja zamjenjuje onu potrošenu tako da igrač uvijek ima u ruci tri karte. Peškat znači uzet prvu gornju kartu sa maca ne sredini stola, a prvi peška onaj igrač čija karta je pobijedila u prethodnoj baži, slijede ga ostali dok se ne zatvori krug. Nakon zadnje (kada se potroši mac) i više nema karata za pešku, preostale karte se odigraju po istim pravilima kao i u kad se peškiva, a s time završava i senj .

Jačina karata
	Jačina karata ide od duje, preskoči tricu pa do Rela po broju a zatim slijedi trica pa as kao najjača karta. Boje su po jačini ravnopravne osim one koja je briškula u tom senju, jačina briškule je analogna jačini ostalih boja s time da je rangirana iznad njih pa je duja od briškule  jača od asa bilo koje druge boje.
	Karte u briškuli imaju punte u skladu sa svojom jačinom s time da se briškula tretira kao i svaka druga boja, dakle kod brojanja punata  boje su uvijek ravnopravne. Karte od dva, preskočit trojku pa do sedam nemaju punti, fanat nosi dva punta, kaval tri, kralj četri, trica deset i as jedanaest punti, što iznosi 30 punti ili za sve boje 120. 
Na osnovu broja punata dobile su nazive i grupa karata pa tako razlikujemo: Karte od dva, preskočit trojku pa do sedam i nazivaju se liša (lišo = glatko, bez nabora - karta koja nije podmetnuta sa puntima), a ako je riječ briškuli onda se zove mala ili mića, karte od fanta do kralja zovu se figure (jer imaju sliku) ili obučene jer imaju neki punat, trica je mići karig a as veli karig (karig = teret – velika masa punti) ali samo ako se ne radi o briškuli u protivnom zadržavaju svoje ime.
Briškula se igra do 61 punat (bod), to je jedan više od polovine ukupnog broja mogućih punti, ako se rezultat ostvari prije kraja senja dok se još nisu sve karte peškale, igru može prekinut bilo koji igrač. Ako je igru prekinuo igrač koji smatra da je vani (da ima preko 60 punti) slijedi provjera, a ako je to učinila suprotna strana senj se priznaje bez provjere (predano). U slučaju 60/60 igra se ponavlja a miješa isti igrač koji je miješao za neriješeni rezultat.  	

Komuniciranja 
Dok se ne odigra prva baža dok se ne pokriju karte nije dopuštene nikakva komunikacija unutar ekipe, a u ostalom dijelu igre dopušteno i znakovno i verbalno komuniciranje bez ikakvih ograničenja.
	Znakovno komuniciranje ili moti (neprimjetni znakovi) kojima se partneri u igri sporazumijevaju radi postizanja maksimalnog iskorištavanja raspoloživih karata. Motiraju se sve važne karte u igri (briškule i karigi), variraju zavisno od lokaliteta a najčešći su: 
· mala ili mića - znak sa prstima kao da se mjeri debljina papira, 
· fant – jezikom liznut usnu, 
· kaval – maknut ili podignut rame, 
· kralj – podignut obrve, 
· trica – namignhut, 
· as – napućit usne, podignut nos 
· karig otvorit usta, trznut bradom 
Pored ovih koriste se i neki sporedni ali oni ne spadaju u standardni paket igre. Karakteristika mota mora biti da bude neprimjetan za protivnika a jasan za suigrača, što zahtjeva izvjesno uvježbavanje jer i protivnik nastoji saznat vašu snagu da bi izgradio svoju strategiju. Najlakše je motirat kada je vaš protivnik koji motri na vas zauzet nečim drugim pr. kad peškiva ili se konzultira sa partnerom, no u svakom slučaju jednim okom treba pratit protivnika a drugim čekat pogled partnera da se u najpovoljnijem trenutku napravi mot. Partner koji prima mote mora suigraču ostavit dovoljno prostora da može napravit mot, tj da ga motri kada je povoljna prilika, a kada dobije mot poželjno je potvrdit primitak pr. klimanjem glave, tako da suigrač zna na čemu je. 
Mot može biti i kao pitanje s time da to ne dovede u zabunu suigrača mora biti naznačeno sa "ti" ili laganim zabacivanjem glave, čestu je upitni mot suigraču karig iza koga slijedi izbacivanje brade, što odgovara pitanju dali je karig gori tj dali je iste boje kao i vodeća karta u baži odnosno dali bi u slučaju da se odigra on postao vodeća karta, naravno isti mot može biti i kao predani.  

Osnovno kod motiranja je:
· Tajnost da ne bi protivniku odali svoje karte, često je bolje ne napravit mot nego da ga protivnik vidi pogotovo ako su oba suigrača podjednake kvalitete.
· Jednoznačnost da se suigraču ne pošalje kriva informacije koja može nanijet štetu, to se čest dešava ako se isti mot ponavlja pa onda suigrač smatra da se radi o novom karigu ili maloj.
· Brzina da suigrač ima na vrijeme potrebnu informaciju, kako ne bi odigrao krivu kartu, nekad je bolje i otvoreno upozorit na vlastite karte nego da se krivo odigra

Verbalna komunikacija je obični konzultacija, savjet, komentar … što je čini još društvenijom igrom, no moramo imat na umu da razgovor sluša i protivnička strana, te da i ona iz razgovora (ako je nesmotren) izvlači informacije o vašem stanju. Zato se često koristi lažna komunikacija koja ima za cilj zbunit protivnika ili ga navest na pogrešan zaključak.
Komuniciranje među ekipama mora biti unutar moralne i sportske etike, nije dopušteno vrijeđanje, provociranje i drugi načini ometanja protivničkog igrača.


Tijek igre
Igranje briškule je kao i svaka druga igra ili posao stvar koji treba naučit kroz trening, najme kroz igru igrač izgradi svoj način pamćenja, razmišljanja, kombiniranja ukratko svoj stil igre koji je različit od igrača do igrača. Teško je nekoga sistematski uputit u igru, no dobro je navest neka osnovna pravila koja su u prosječnoj situaciji prihvatljiva kod većine igrača.
Partneri u igri najčešće podjele poslove tako da igrač koji se smatra jačim – vodi igru, kombinira svoje i partnerove karte i na osnovu toga razrađuje strategiju, pamti odigrane briškule i karige ili više, i broji svoje punte ovisno o kapacitetu igrača, a to je ujedno i redoslijed važnosti (pr punti se mogu i na kraju prebrojit).  Suigrač najčešće dela mote broji punte protivnika i pamti odigrane karte – važnost po tom redoslijedu.
U ovakvoj kombinaciji nepotrebno je da vodeći igrač dela mote partneru jer se time izbjegava otkrivanje karata protivniku, no ako igra zagusti i vodeći igrač treba pomoć od suigrača onda ga o svojim kartama mora obavijestit, kako ne bi dobio pogrešan savjet. 
Odluka u igri rezultat je saznanja o raspoloživim kartama (svojim i od partnera), saznanjima o protivničkim kartama (uočeni mot i njegova pouzdanost) i procjene vjerojatnosti rasporeda karata u danom trenutku.  Moramo imat na umu da je u igri kao i u životu kvaliteta odluke proporcionalna količini informacija na osnovu kojih je donesena a rezultat ja proporcionalan kvaliteti odluke.
Slijedom gore navedenog navest ćemo nekoliko najčešćih rutina, čijim objašnjavanjem ćemo igru približit početnicima. 

Prva baža
Prva odigrana karta neka bude figura ili čak veli karig. Figura zato jer ju nosi manji broj karata nego lišu kartu. Najme očekivanje je da na prvoj još nema briškula a ako i ima da će se štedjet za veće punte. Vjerojatnost da ekipa ima briškulu na prvoj baži je oko 13% odnosno 7,5% po igraču što je prilično malo, pa će drugi odigranu kartu nosit sa karigom ako je moguće jer treći slijedeći ina malu šansu da ga uzme a  iza njega slijedi partner sa isto toliko šanse da njega pobjedi.
 Obzirom da se prva baža igra bez ikakve komunikacije suigrač mora sam odlučit kako će odigrat i dali će bažu nosit ili ne, to je dobro koristit pravilo da se baža uvije preuzima većom kartom, briškulom ako je dovoljno punti da je barem 1.5 puta više punti nego je broj od miće.
Sredina igre
Karig ili velika briškula se izbjegava od prvog igrača jer ide preko dvije ruke (dva protivnička igrača) dakle veća šansa da ga protivnik odnese, a ako četvrti igrač ima najjaču briškulu nosi taj karig i svoj (od drugog igrača) karig pa nerijetko u jednoj baži napravi tridesetak punata. Karig se u pravilu igra od drugog igrača jer onda prelazi samo jednu ruku, a nerijedak slučaj je da se napravi dva bez briškule.
Kad prvi igrač igra karig znači ili da ima tri ili da očekuje od partnera da će ga nosit sa odgovarajućom briškulom, zato drugi igrač ne stavlja briškulu osim ako je četvrti nema. No cjela baža je podložna analizi mogućeg rasporeda karata drugi igrač nastoji sačuvat svoju briškulu da mu je treći ne potuče, a opet ako procjeni da je jači od trećeg ne smije mu dozvolit da ubire punte sa malom briškulom
Kada treći igrač ima dva kariga i velu briškulu, onda suigrača mora tražit da odigra pod dobar karig (dobar karig je onaj koji se ne može uzet bez briškule), ako lakomisleno odigra briškulu protivnik može nosit i nju i karig ili briškulu od trećeg igrača čime jako oslabi poziciju ekipe, a slična situacija nastane i ako prvi igrač odigra karig. Naravno ovo je samo čest slučaj, i ne smije se uzet kao pravilo.
U igri stalno treba pratit protivnika, posebno se puno može doznat od pratećeg igrača koji radi mote, a i kroz konverzaciju, na pr. ako netko traži neku boju očekuje se da ima jaku kartu (karig) u toj boji, ili ako su jake karte odigrane znači da nema briškule pa mu treba franka karta, ako netko traži punte to znači da ima namjeru nosit ili da nema čime nosit pa traži punte koji su sami po sebi dosta stabilni. 
Zadnja baža
Karig za zadnju ili čak dva kariga se odigra na zadnjoj baži ako je ispod  jaka ili najjača karta, kako bi se čim skuplje "prodala" protivniku. Strategiju lova na jaku zadnju kartu treba gradit već na predzadnjoj baži, tako da se ona izbjegava, jer se u protivnom može pokušat podigrat (odigrat kartu koju protivnik mora nosit) ili čim skuplje prodat. Kalkulacija dali ćete odigran protivnički karig ili više uzet ili na svodi se na to što vam više vrijedi, dali ta baža ili ona koju bi napravila karta za koju se borite uz to što vam ona omogućuje kontrolu nad igrom u razigravanju.
Ako u ruci imate manju briškulu manju od one dolje (imate tricu a dolje je as) onda morate nastojat da as dođe ispred trice kako ne bi stradala. Najme u razigravanju odigrat ćete kartu koju će protivnik ili partner uzet i igra se okreće u vašu korist, vaša briškula je na slobodi (iza one koja je jača).
Na zadnjoj baži se treba nastojat oslobodit kariga uz asa jer on najčešće strada, njega se odigra za zadnju i ako nama drugih prioriteta partner ga nosi sa malom briškulom. Caka je u tome što protivnik ako ga želi mora koristit briškulu a vi ostajete na istom broju briškula jer dobivate drugu, a ona vaša mala briškula ionako ne predstavlja ništa na kraju kad se igra zgusne. 
Pored toga treba pazit da se tri jedine briškule ne nakupe na jednoj strani jer će onda protivnik sa jednom jedinom srednjom briškulom napravit bažu što može biti odlučujuće za poć van (pobjedu).
Razigravanje
Punti protivnika mogu čestu biti odlučujući za pobjedu, jer se njima može korigirat neke druge propuste napravljene u toku igre. Ako ne znamo  dali je neki karig odigran ili ne zbrojit ćemo svoje, protivnikove punte i punte koje ekipa ima u ruci oduzet od 120 pa taj broj može puno pokazat. Ili ako u razigravanju (odigravanju zadnje tri karte) nismo sigurni dali je neka briškula igrala ili nije a mi se dvoumimo dali uzet bažu ili ne onda tu punti mogu puno pomoć jer se pojavljuju kao dodatni element odluke, a nekad i kao prisila – morate uzet bažu inače će poć van, ili možete pustit bažu jer s njom nije vani, a ako nije protivnik onda ste vi.
Vlastite punte se obično broji u toku igre jer se stalno mora imat u vidu i završetak igre prije razigravanja. Može se desit da se pruži prilika za izaći na pr. na zadnjoj a da se kasnije ta prilika izgubi ako se ne iskoristi. Ekipa ima pravo prebrojit punte prije početka razigravanja ne i u toku, to se napravi ako se i zna punte radi kontrole i usput se može utvrdit koje važne karte su igrale barem za onaj svoj dio.
Nakon razigravanja utvrđuje se pobjednik, ako je potrebno konačnim prebrojavanjem punata, i upisuje se senj pobjedniku, a igra se ponavlja dok ne fini partida.
Za kraj
Možemo konstatirat da je briškula veoma izbalansirana i zanimljiva društvena igra, koja posjeduje dovoljan broja mogućnosti da može uvijek pružit novu kombinaciju čime zadržava svježinu.
Izbalansirana je zbog toga jer je dobro pogođen odnos između karta i igrača, drugim riječima rečeno niti je presudna karta niti igrač za pobjedu, nego kombinacija jednog i drugog. Pod riječ karta podrazumijevamo kvalitetu karte i njen raspored, jer se uz loš raspored može uz asa, tricu i kralja izgubit, što nije tako rijedak slučaj.
Zanimljiva je jer pruža dovoljno kombinacija tako da se često ne ponavljaju. Imamo mogućnost kombinira deset vrijednosti karata u jednoj (od četiri) boje koje se mijenjaju svakim bacanjem, deset vrijednosti karata od briškule koje se mijenja sa svakim senjom, i kombinaciju od 0-44 punta po baži koja u prosjeku ima dvanaest punata.  
Društvena jer je u stanju stvorit okruženja koje pogoduje društvenim kontaktima, u užem i širem smislu te riječi. Timski nastup, strategija igre, kao i način reagiranja igrača,  može vam pružit pravu sliku o čovjeku koliko god se on trudio da je izmjeni.

Varijacije

Briškula u dva
Briškula se može igra i sa dva igrača, iako nije interesantna kao kad igraju četiri igrača ipak može prekratit vrijeme kod kuće gdje nema dovoljno igrača ili vani dok se čeka kompletiranje ekipa. Pravila igre punti o ostalo potpuno odgovaraju igri u četvoro, jedino što nema moti, jer je igrač ujedno i ekipa. 
Igra u paru ima nešto drukčije zahtjeve u odnosu na igru u četvero, pa ćemo ih ovdje spomenut.
Zbog manjka briškula (samo 0,5 po baži) veličina briškule nije toliko važna, njena važnost se svodi na broj punti koji nosi, jer se najmanje polovica baža ostvari bez briškule, zato ako imate u ruci dvije briškule a želite uzet bažu, uzmite je sa onom koja nosi i punte osim ako nije as.
Kod igre u paru veliku ulogu (baš zbog nedostatka briškula) imaju i karigi, nose puno punti i uzimaju bažu bez briškule, zato obavezno pratite koji su karigi vani a koji nisu, pa svoju igru usmjeravajte prema tamo gdje protivnik nema karig.
U toj igri je važno nosit punte i ne dozvolit protivniku da ih nosi. Najme često se povedemo za stilom igre u četvero pa radimo grešku, jer prosječna baža u četvero nosi dvanaest punti a u paru samo šest, a to u grubo znači da nećete protivniku ostavit bažu koja mu nosi šest ili više punata, odnosno da ćete uzet bažu koja vam nosi šest ili više punata.

Briškula u šest
Puno rjeđe, ali ipak, briškula se može igrat i sa šest igrača. Ta igra se nađe često u ruralnim sredinama, gdje se zadržao običaj okupljanja sela kod jednog suseljana (u konobi), pa onda moraju svi igrat, bez obzira na kvalitetu igre odnosno igrača. Iako je igra pred izumiranjem spomenut ćemo je ovdje kao kuriozitet.
Igra u šest se igra sa 36 karata, izbacuju se četvorke (kao najslabija karta u briškuli i trešeti zajedno), a način miješanja dijeljenja i redoslijed igranja isti je kao i sa četiri igrača, igrači sjede za stolom, naizmjenično s time da su igrači va sreda (centralni igrači – kapetani ekipe) jedan nasuprot drugome. Centralni igrači su glavni u igri oni (sami) planiraju, igraju, broje punte …, a dva pomoćna igrača praktički samo drže karte i rade mote, zato igra i odumire jer četvorica "navijaju" dok dvojica igraju pa se ni pobjeda ni poraz ne može pripisat ekipi u pravom smislu te riječi. 
Napomenut ćemo samo razlike u odnosu na igru u četvoro.
Moti se rade već na prvoj baži, i to pomoćni igrači centralnom, centralni igrač ne radi mote pomoćnim jer ionako nije dopuštena suradnja pomoćnih igrača u gradnji igre, pomoćni igrači su u igri samo statisti za "držat karte" .
Strategija igre se razlikuje jer je vrijednost briškule i veličina baže za cca 60% veća nego u četvero, tako da briškule ispod sedmice gotovo i ne vrijede, a vrijednost baže se procjenjuje o odnosu na prosječnu bažu od 20 punti, tako da je igra dosta trusna i previše je ovisna o karti a premalo o igraču što joj je još jedan minus.

Dupla briškula
Je modifikacija briškule u paru kako bi dobila na kombinatorici, čime postaje i interesantnija. Modifikacija ide u tom smjeru da se briškuli u paru dodaju elementi igre u četvero tako da dobijemo dosta zahtjevnu kombinaciju, po kvaliteti nešto ispod voditelja igre u četvero što je sasvim solidno za provest vrijeme.
Imajmo u vidu da je neko pravilo koje nije posebno spomenuto identični igri u četvero, a za duplu briškuli vrijedi:
Igra se sa četiri karte po igraču, s time da se dijeli dvije, karta ispod pa preostale dvije, baža čini četiri karte naizmjenično odigrane, o nakon baže se pškiva dva puta naizmjenično, sto je maksimalno približavanje igri u četvoro. Dobivamo otprilike situaciju kao da vodeći igrač u četiri vidi partnerove karte, koje plus toga može po potrebi pojedinačno zamijenit sa svojima, a da bi se poništilo utjecaj potpune komunikacije smanjuje se broj kombinacija za 33% odnosno igra se sa kartom manje.
Izbalansiranost duple briškule po snazi vrijednosti briškule, težini baže, i odnosu karta igrač identična je igri u četiri, pa je i način igranja je jako sličan igri u četiri, s tom razlikom što svaki put možemo odabrat dali ćemo odigrat "svoju" ili "partnerovu" kartu. Zbog raspolaganja sa svim kartama baža se uvijek nosi sa četvrtom kartom bilo da je to briškula ili karig – naravno ako to protivnik dopusti.
Razlike se pojavljuju i na zadnjoj baži jer su za razigrat samo dvije baže a ne tri kao kod standardne briškule. Kod razigravanja je pored  jake briškule važno bit drugi od ruke, jer ste daleko jači kad se branite nego kad se otvarate, zato je i zbog toga važno uzet zadnju kartu  makar ako i nije tako jaka

TREŠETA

Znam čovjeka koji kaže za trešetu "to je matematika" iako ni izbliza nije svjestan dubine te riječi, jer su mu i zakon vjerojatnost i kombinatorika potpuno nepoznata kao matematički pojmovi. Ipak je činjenica da vi dobivate deset slučajno odabranih karata, koje pojedinačno ili u nekoj kombinaciji imaju svoju snagu i vrijednost, njih kombinirate sa partnerovim koje su odabrane na isti način i suočavate sa preostalih dvadeset s time da ne znate gdje se nalaze i u kakvoj kombinaciji. Pokušajte bolje razmislit pa ćete vidjet da je to empirija kombinatorike i zakona vjerojatnosti – a to je čista matematika.
Egzaktnost materijalne baze igre iznjedrila je neka uvjetno nazovimo pravila. Pravilo nije nikakav zakon nego je rješenje određene situacije koje u najvećem broju slučajeva daje pozitivan rezultat, to su rješenja koja su empirijski dokazana i prihvaćena od igrača a u krajnjem slučaju mogu se i matematički dokazat. Pravila igre je potrebno poštivat zbog toga da vlastitom obradom određene situacije ne dođemo do krivog rješenja, i da oslobodimo  prostor za obradu onih situacija koje nemaju tako isprobana rješenja.
Na kraju kada dovoljno dugo igrate, zapamtite odgovore na bilo koju od situacija , trešeta postaje gotovo rutina, jer se gubi onaj element igre koji zahtjeva razmišljanje. Ali ne opterećujte se sa time, dok Vam se to desi poderat ćete dosta karata, a polje Vam neće biti ni važno.

Pravila igre
Dijeljenje karata 
Dijeljenje počinje slijedeći po redu, ako se trešeta igra iza briškule, ako ne onda onako kako je opisano kod briškule. Ako je igrač koji diže presjekao mac onda se dijeli u dva kruga po pet karata. Ako su karte bonirane (dobre) onaj koji diže kaže kako će se dijelit po pet ili po deset. U nekim sredinama ako su karte bone onda djelitelj ima pravo odlučivat kako dijelit, meni se ta varijante manje sviđa jer postoji potencijalna mogućnost namještanja.
Jačina karata
U odnosu na briškulu, ovdje se karte vrednuju na drugi način. Jačina karte ide trica kao najjača, duja, as, kralj, kaval, fanat, sesmica ... četvorka.  Za brojit punte As jedan punat, trica, duja, kralj, kaval, fanat po jedan kus (trećina punta). Akuža je napula as+duja+trica u jednoj boji i nosi bez igre tri punta. Akuža je i tri ili četiri trice, duje ili asa i nose tri odnosno četiri punta bez igre. Da bi akuža bila prihvaćena mora se ispravno akužat kao na primjer napula dinari i/ili tri trice bez špade. Akuža se najavi kada je igrač na potezu.
Komuniciranja 
	U trešeti je komuniciranje među suigračima svedeno na minimum, zato se i kaže da je trešeta igra za nijeme. Komunikacija postoji ali je u potpunosti javna odnosno dostupna i protivničkoj strani.  Postoji:
·  Bato (tući, tučem) kojim se izjavljujete da ste jaki u toj boji, da očekujete od suigrača da uzme i vrati.  Tuče se da se doslovno lupi po stolu ili samo kaže tučem što je puno rjeđe jer djeluje dosta pospano.
· Strišo (nešto kao proklizavat) je znak da ćete se odazvat suigraču na njegovu jaku kartu bilo da Vam je 'rekao' koja je sa tučem ili sa škartom.
· Škart (škarat, odbacivanje) je redoslijed kojim odbacujete karte kada na vodite igru. U pravilu, od niže prema višoj u jakoj boji, to se zove dizat, obrnuto je kalivat za slabu boju. Odbacit veliku kartu (iznad sedmice) osim asa,  je samo po sebi kalat, kod asa treba potvrdit sa još jednom manjom kartom.  Liša karta odbačena među prvima, već sugerira na slabu boju, pogotovo ako su nakon nje škartirane veće karte u drugoj boji.
Tijek igre
Kad dobijemo karte najprije definiramo boje dali su za napad, obranu ili za pratit kada ne možemo utjecat na tok igre u toj boji. Napadačke karte su one koje u bilo kojem rasporedu karata, u 90% slučajeva osiguravaju barem jednu bažu, a to su (najmanje) treća karta od akuže, četvrti kralj peti kaval. Teoretski i solo trica je karta s kojom se napada ali praktički ona se nikad ne igra jer se time oslobađa protivnička karta, igra se ili čak odbacuje ako treba partneru oslobodit karte. Četvrti kralj i peti kaval se rjeđe koriste, jer svakoj boji pripada 2.5 baže pa četvrta a pogotovo peta karta teže dolazi do izražaja, no ako nema boljeg…  
Obrambene karte su one koje mogu osigurat bažu u obrani, dakle ako protivnička strana otvara boju, a to su (najmanje) druga duja, drugi as, treći kralj, i td . Fiksna granica između napadačke i obrambene boje ne postoji to je vaša ocjena na osnovu onoga sa čime raspolažete, na pr. treći as može biti jaka obrambena karta ili slaba napadačka. Općenito uzevši napadačke i obrambene  karta (na istoj strani) čine sve baže u toj boji.
Kada smo procijenili karte odredili cilj i napravili strategiju započinjemo sa igrom. Igra se u lijevo kao i briškula. U trešeti se mora odgovarat na boju koju je otvorio prvi igrač u toj baži. Prije nego se odigra karta u prvoj baži treba akužat, ali je dopušteno akužat i sve dok se baža ne pokrije, mada se to smatra 'nepristojnim'. Bažu nosi ona ekipa koja ima odigrano najjaču u toj boji, a slijedeću bažu otvara igrač koji je tu kartu odigrao. Punti se broje prema skupljenim kartama, zaokruženo na niži cijeli broj a zadnja baža vrijedi plus jedan  punat. Trešeta se igra do 51 punat, rijeđe 41 ili 61. Pedeset jedan odgovara otprilike isto igara kao briškula do četiri senja. Trešetu dobiva onaj koji prvi napravi zadane punte, uključujući i akuže. Tu ima dosta različitosti. U nekim sredinama se treba zvat van se frankom kartom (sigurnom bažom) koja se opet negdje uključuje u onih 51 a negdje ne. U osnovi je najvažnije da se društvo koje igra složi oko pravila bez obzira kakva ona bila, osobno mislim da je ona jednostavna varijanta najbolja jer daje najmanji utjecaj karti.
Dobra praksa
Cilj igre je pobjeda, a da bi pobijedio moraš preuzet inicijativu, što znači da moraš napadat, iz toga proizlazi pravilo da se igra otvara sa napadačkom kartom, u najjačoj boji, kakva god jačina bila, a ako  toga nema onda se pod igra, da bi se u defenzivi u nekoj drugoj boji nešto dobilo. Obrambenom bojom se nikad ne otvara igra. Ovisno o jačini igre napada se sa (napula, venticinque) ili u suradnji sa partnerom tako da se od njega traži karta koja je komplementarna vašoj, tako da se tuče (bati).
Tuče sa zato da bi se eventualno komplementarne karte partnera odigrale u skladu sa napadačem radi maksimalnog iskorištavanja cjeline. Treba imat na umu da se nasuprot vaše napadačke karte od koje tučete mogu naći i dvije pa i tri obrambene u tom slučaju je najmanje jedna u protivničkim rukama, pa iz toga proizlaze pravila za batit: ako se tuče od trice ili duje tuć sa najmanjom kartom a ako se tuče od asa po mogućnosti tuć sa povezanom kartom i čim bliže asu čime prisiljavate protivnika da uzme sa tricom ili dujom, u protivnom imate bažu.
Na batudu partnera reagirate po pravilu uzmi pa vrati, dakle ako ne znate bolje sa najjačom kartom uzmete bažu, a nakon toga sa slijedećom katom po jačini sa ili bez strišo vratite igru partneru. No često situacija nije tako jasna na pr. vi imate asa u drugoj ili trećoj a igrač ispred vas ne odgovara na boju. U tom slučaju treba procijenit dali je tukao od trice ili ne, pa ako treba izbacit protivničku tricu odigrat asa u suprotnom ne nego u povratu.
Na batudu protivnika reagirate imajući u vidu činjenicu da će protivnikov partner vratit igru pa će recimo druga duja kod četvrtog igrača stradat. Dok četvrti igrač ima preglednu situaciju drugi igrač je u nepovoljnijem položaju jer ne zna što je iza njega pa je dobro koristit naka pravila drugi as se igra jer ionako stradava, a druga duja je stvar procjene jer je šansa pola : pola da se pogodi, dobro ja duju odigrat ako je na tlu figura jer vaš suigrač ima manje šanse da je uzme.
Rangiranje igrača
Napredovanje u igri je postupno ovisno o treningu, napredovanje možemo rangirat ovako:. – Igrač koji je savladao pravila ali se ne uspije ništa pratit, pa se prati dio svojih karata (obično najjaču boju).
· Igrač sa deset karata, je onaj koji dobro prati svoje karte ali mu je teško i pretpostavit i pamtit koje karte bi mogao imati suigrač
· Igrač koji igra i sa kartama partnera dakle dvadeset karata.
· Igrač koji igra sa svih četrdeset karata. Kao dobrog igrača možemo ocijenit onog igrača koji nakon druge baže može procijenit gdje se nalaze glavne karte sa točnošću od 70-80%. 

Najopasniji su nedovršeni igrači (oni koji igraju sa dvadeset karata) jer eksperimentiraju na vlastitu štetu; znaju pravila znaju kako se igra odvija ali to "moraju provjerit", najme u svakom od nas čuči neki inovator koji se počne gurat kad dobijemo neko samopouzdanje. Moj je stav da u igri nije sve otkriveno, da treba savladat ono otkriveno (doći do nivoa da igrate sa svih četrdeset karata), a onda pustit mašti na volju.

Psihologija igre
Igra nije ništa drugo do dio života, pa je i ponašanje u igri isto kao i u drugim vidovima života neke osobe. Kaže se da se u igri najbezbolnije može upoznat nekog čovjeka, i Ja se sa tim slažem.  Ako je osnovni cilj igre pobijedit (bez obzira što stoji iza toga) i stjecanje odnosno održavanje mentalne kondicije, onda svakako treba upozorit na neka ponašanja koja ne doprinose tom cilju.
Psovanje je sigurno na prvom mjestu. Ovdje se ne govori o psovanju sa teološkog ni kulturnog aspekta, nego o izljevu bijesa zbog loše karte. Karta koja Vam je udijeljena je baš ona koja Vas pripada, i sasvim je normalno da bude i loša. Svaka igra uključuje i komponentu sreće i komponentu sposobnosti igrača. Ako Vas nervira loša karta, to znači samo to da ne želite odradit svoj dio nego očekujete da odradi dobra karta – a zašto onda igrate? Tu napast ćete najlakše izbjeći tako da ne gledate količinu 'dobrih' karata, nego se usredotočite na to što se iz tih karata može izvući, i razradite strategiju kako to izvući.
Euforija zbog dobrih karata dovodi do toga da se igri pristupa površno, sto dovodi do gubitka punti, a na kraju se broje samo punti. Dobra karta je ista kao i loša karta, to je samo karta za koju treba odredit cilj i razradit strategiju kako do njega doći. Euforija i psovanje jednako štete igri, samo se to kod dobre karte manje vidi.
Prigovor suigraču može biti konstruktivan ili destruktivan. Ako (destruktivno) prigovarate suigraču, samo da bi prikrili vlastitu pogrešku, time samo investirate u vlastitu propast. Lažnom optužbom suigrača razbijate tim, a igra je timska. Suigrač je time izbačen iz sedla i vraća istom mjerom, razbija se timska igra a rezultat rapidno pada. S druge strane ako niste u stanju prihvatit opravdani (konstruktivan), počinjete se usmjeravat na pogreške suigrača pa gubite kontrolu nad igrom i opet gubitak punti. Kod primjedbi je najbolje bit iskren i priznat grešku, greška je sastavni dio igre, znate li nekoga tko nije pogriješio.

